ᱟᱞᱢᱚᱲᱟ ᱦᱚᱱᱚᱛ

ᱟᱞᱢᱚᱲᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱠᱩᱢᱟᱣᱩᱸ ᱠᱷᱚᱸᱰ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱮᱰᱠᱩᱣᱟᱴᱚᱨ ᱫᱚ ᱟᱞᱢᱚᱲᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱖᱓᱘ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱯᱩᱲᱥᱤ ᱴᱚᱴᱷᱟ ᱥᱟᱢᱟᱝ ᱨᱮ ᱯᱤᱛᱷᱚᱨᱜᱟᱲ ᱦᱚᱱᱚᱛ, ᱯᱟᱪᱮ ᱨᱮ ᱪᱟᱢᱚᱞᱤ ᱦᱚᱱᱚᱛ, ᱠᱚᱧᱮ ᱨᱮ ᱵᱟᱜᱮᱥᱚᱨ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱱᱮᱭᱱᱤᱛᱟᱞ ᱦᱚᱱᱚᱛ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱟᱞᱢᱚᱲᱟ ᱨᱮᱱᱟᱜ ᱢᱟᱨᱮ ᱥᱚᱦᱚᱨ ᱫᱚ ᱠᱩᱢᱟᱣᱩᱸ ᱥᱟᱢᱨᱟᱡᱽ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱛᱷᱟᱯᱚᱱ ᱢᱟᱲᱟᱝ ᱫᱚ, ᱱᱚᱣᱟ ᱠᱚᱛᱭᱩᱨᱤ ᱨᱟᱡᱟ ᱵᱮᱭᱠᱷᱟᱞᱰᱚ ᱟᱜ ᱫᱚᱠᱷᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱛᱤᱥ ᱪᱚᱸᱯᱟᱣᱚᱛ ᱨᱮ ᱪᱟᱸᱫᱽ ᱵᱚᱝᱥᱚ ᱟᱜ ᱛᱷᱟᱯᱚᱱ ᱦᱩᱭ ᱮᱱᱟ, ᱟᱫᱚ ᱠᱚᱞᱭᱟᱱ ᱪᱟᱸᱫᱽ ᱤᱫᱤ ᱛᱮ ᱟᱞᱢᱚᱲᱟ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱑᱕᱖᱘ ᱥᱟᱞ ᱨᱮ ᱱᱚᱣᱟ ᱛᱟᱞᱢᱟ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱛᱟᱭᱚᱢ ᱛᱣ ᱪᱟᱸᱫᱽ ᱨᱟᱡᱟ ᱫᱚ ᱠᱩᱢᱟᱣᱩᱸ ᱥᱟᱢᱨᱟᱡᱽ ᱟᱜ ᱨᱟᱡᱽᱜᱟᱲ ᱪᱚᱸᱯᱟᱣᱚᱛ ᱠᱷᱚᱱ ᱟᱞᱢᱚᱲᱟ ᱤᱫᱤ ᱠᱮᱫᱼᱟ ᱾ 

ᱟᱞᱢᱚᱲᱟ ᱥᱚᱦᱚᱨ ᱫᱚ ᱠᱩᱢᱟᱣᱩᱸ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ; ᱟᱫᱚ ᱑᱘᱑᱕ ᱥᱟᱞ ᱨᱮ ᱮᱸᱜᱽᱞᱚᱼᱜᱚᱨᱠᱷᱟ ᱞᱟᱹᱲᱦᱟᱹᱭ ᱨᱮ ᱜᱚᱨᱠᱷᱟ ᱯᱷᱟᱹᱫ ᱟᱜ ᱦᱟᱨᱟᱣ ᱟᱨ ᱥᱩᱜᱚᱞᱤ ᱟᱜ ᱑᱘᱑᱖ ᱥᱟᱞ ᱨᱮ ᱜᱟᱞᱢᱟᱨᱟᱣ ᱠᱟᱛᱮ ᱛᱟᱭᱚᱢ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱠᱩᱢᱟᱣᱩᱸ ᱦᱚᱱᱚᱛ ᱫᱚ ᱠᱟᱥᱤᱯᱩᱨ ᱨᱮ ᱟᱡᱟᱜ ᱦᱮᱰᱠᱩᱣᱟᱴᱚᱨ ᱥᱟᱶ ᱛᱚᱨᱟᱭ ᱦᱚᱱᱚᱛ ᱪᱷᱟᱰᱟ ᱠᱟᱛᱮ ᱯᱩᱨᱟᱹ ᱠᱩᱢᱟᱣᱩᱸ ᱰᱤᱵᱤᱡᱚᱱ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱑᱘᱓᱗ ᱥᱟᱞ ᱨᱮ, ᱯᱚᱣᱲᱤ ᱨᱮ ᱟᱡᱟᱜ ᱦᱮᱰᱠᱩᱣᱟᱴᱚᱨ ᱥᱟᱶ ᱜᱟᱲᱣᱟᱞ ᱫᱚ ᱢᱤᱫᱴᱟᱹᱝ ᱵᱷᱮᱡᱟᱨ ᱦᱚᱱᱚᱛ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱘᱙᱑ ᱥᱟᱞ ᱨᱮ ᱱᱮᱭᱱᱤᱛᱟᱞ ᱦᱚᱱᱚᱛ ᱫᱚ ᱠᱩᱢᱟᱣᱩᱸ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱞᱮᱱᱟ ᱛᱟᱦᱮᱸᱫ, ᱟᱨ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱛᱟᱭᱚᱢ ᱠᱩᱢᱟᱣᱩᱸ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱟᱞᱢᱚᱲᱟ ᱦᱚᱱᱚᱛ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾

᱑᱙᱖᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱵᱟᱜᱮᱥᱚᱨ ᱦᱚᱱᱚᱛ, ᱯᱤᱛᱷᱚᱨᱜᱟᱲ ᱦᱚᱱᱚᱛ ᱟᱨ ᱪᱚᱸᱯᱟᱣᱚᱛ ᱦᱚᱱᱚᱛ ᱨᱮᱱᱟᱜ ᱵᱮᱱᱟᱣ ᱵᱟᱝ ᱦᱩᱭ ᱞᱮᱱᱟ ᱛᱟᱦᱮᱸᱫ ᱟᱨ ᱱᱚᱣᱟ ᱟᱞᱢᱚᱲᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱫᱤ ᱟᱞᱢᱚᱲᱟ ᱠᱷᱚᱱ ᱒᱔ ᱯᱷᱮᱵᱽᱨᱩᱣᱟᱨᱤ ᱑᱙᱖᱐ ᱥᱟᱞ ᱨᱮ ᱟᱨ ᱵᱟᱜᱮᱥᱚᱨ ᱦᱚᱱᱚᱛ ᱫᱚ ᱑᱕ ᱥᱮᱯᱴᱮᱢᱵᱚᱨ ᱑᱙᱙᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱒᱐᱑᱑ ᱥᱟᱞ ᱨᱮ ᱨᱟᱱᱤᱠᱷᱮᱛ ᱦᱚᱱᱚᱛ ᱫᱚ ᱟᱞᱢᱚᱲᱟ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱞᱟᱹᱜᱤᱫ ᱛᱮ ᱮᱢ ᱞᱮᱱᱟ ᱛᱟᱦᱮᱸᱫ ᱟᱨ ᱱᱤᱛᱚᱜ ᱫᱷᱟᱹᱵᱤᱡ ᱛᱮ ᱡᱤᱭᱚᱱ ᱨᱮ ᱵᱟᱱᱩᱜᱼᱟ ᱾

ᱚᱛᱱᱚᱜ
ᱟᱞᱢᱚᱲᱟ ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱵᱩᱨᱩ ᱨᱤᱱᱤᱡ ᱥᱟᱫᱚᱢ ᱟᱜ ᱥᱮᱱᱰᱮᱞ ᱥᱟᱭᱤᱡᱽ ᱪᱟᱹᱴᱟᱱᱤ ᱨᱮ ᱢᱮᱱᱟᱜᱼᱟ ᱾ ᱪᱟᱹᱴᱟᱹᱱᱤ ᱨᱮᱱᱟᱜ ᱥᱟᱢᱟᱝ ᱴᱷᱟᱶ ᱫᱚ ᱛᱟᱞᱤᱯᱷᱚᱛ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱟᱨ ᱯᱟᱪᱮ ᱴᱷᱟᱶ ᱫᱚ ᱥᱮᱞᱤᱯᱷᱚᱴ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾

ᱦᱮᱡ ᱥᱮᱱ
ᱟᱞᱢᱚᱲᱟ ᱨᱮᱱᱟᱜ ᱟᱹᱰᱤ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱱᱮᱭᱱᱤᱛᱟᱞ ᱨᱮ ᱯᱚᱸᱛᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ (᱑᱒᱗ ᱠᱤᱞᱚᱢᱤᱴᱚᱨ) ᱟᱨ ᱯᱤᱛᱷᱚᱨᱜᱟᱲ ᱨᱮ ᱱᱮᱭᱱᱤ ᱥᱮᱭᱱᱤ ᱩᱰᱟᱹᱱ ᱰᱟᱹᱦᱤ (᱑᱒᱕ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ ᱾

ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱠᱟᱴᱷᱜᱚᱫᱟᱢ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱫᱤᱞᱞᱤ, ᱞᱚᱠᱷᱱᱚᱣ ᱟᱨ ᱟᱜᱽᱨᱟ ᱞᱟᱹᱜᱤᱫ ᱛᱮ ᱥᱚᱡᱷᱮ ᱴᱨᱮᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱠᱟᱴᱷᱜᱚᱫᱟᱢ ᱠᱷᱚᱱ ᱢᱩᱬ ᱴᱨᱮᱱ ᱢᱮᱱᱟᱜᱼᱟ :
ᱥᱚᱢᱯᱚᱨᱠ ᱠᱨᱟᱸᱛᱤ ᱮᱠᱥᱯᱨᱮᱥ (᱕᱐᱓᱕/᱕᱐᱖)
ᱦᱟᱵᱽᱲᱟ ᱮᱠᱥᱯᱨᱮᱥ (᱓᱐᱑᱙/᱓᱐᱒᱐)
ᱨᱟᱱᱤᱠᱷᱮᱛ ᱮᱠᱥᱯᱨᱮᱥ (᱕᱐᱑᱓/᱕᱐᱑᱔)
ᱨᱟᱢᱯᱩᱨ ᱯᱟᱥᱮᱱᱡᱚᱨ (᱑/᱒ R.K. ᱯᱟᱥᱮᱱᱡᱚᱨ ᱟᱨ ᱓/᱔ R.K. ᱯᱟᱥᱮᱱᱡᱚᱨ)
ᱱᱮᱭᱱᱤᱛᱟᱞ ᱮᱠᱥᱯᱨᱮᱥ (᱕᱓᱐᱘/᱕᱓᱐᱗)
 ᱜᱟᱨᱤᱵᱽ ᱨᱟᱛᱷ (ᱦᱟᱯᱛᱟ ᱨᱮ)

ᱟᱞᱢᱚᱲᱟ ᱴᱚᱴᱷᱟ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱛᱟᱞᱢᱟ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱟᱞᱢᱚᱲᱟ ᱞᱮᱠᱟᱛᱮ ᱥᱮᱱᱚᱜᱟᱦ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱗ ᱫᱚ ᱠᱚᱨᱬᱟᱯᱨᱚᱭᱟᱜᱽ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱠᱮᱡ ᱥᱟᱺᱜᱤᱧ : 
 ᱫᱤᱞᱞᱤ (᱓᱗᱘ ᱠᱤᱞᱚᱢᱤᱴᱚᱨ)
 ᱰᱮᱦᱨᱟᱰᱩᱱ (᱓᱙᱔ ᱠᱤᱞᱚᱢᱤᱴᱚᱨ)
 ᱵᱟᱜᱮᱥᱚᱨ (᱗᱔ ᱠᱤᱞᱚᱢᱤᱴᱚᱨ), (᱙᱒ ᱠᱤᱞᱚᱢᱤᱴᱚᱨ ᱠᱟᱣᱥᱟᱱᱤ ᱞᱮᱠᱟᱛᱮ)
 ᱱᱮᱭᱱᱤᱛᱟᱞ (᱖᱓ ᱠᱤᱞᱚᱢᱤᱴᱚᱨ) (ᱨᱟᱱᱤᱠᱷᱮᱛ ᱞᱮᱠᱟᱛᱮ ᱑᱐᱓ ᱠᱤᱞᱚᱢᱤᱴᱚᱨ)
 ᱠᱟᱴᱷᱜᱚᱫᱟᱢ (᱘᱖ ᱠᱤᱞᱚᱢᱤᱴᱚᱨ)
 ᱦᱚᱞᱫᱣᱟᱱᱤ (᱙᱑ ᱠᱤᱞᱚᱢᱤᱴᱚᱨ)
 ᱨᱟᱢᱱᱚᱜᱚᱨ (᱑᱒᱐ ᱠᱤᱞᱚᱢᱤᱴᱚᱨ), (ᱱᱮᱭᱱᱤᱛᱟᱞ- ᱞᱮᱠᱟᱛᱮ ᱑᱕᱐ ᱠᱤᱞᱚᱢᱤᱴᱚᱨ)
 ᱨᱩᱫᱽᱨᱚᱯᱩᱨ (᱑᱓᱐ ᱠᱤᱞᱚᱢᱤᱴᱚᱨ)
 ᱨᱟᱱᱤᱠᱷᱮᱛ (᱔᱕ ᱠᱤᱞᱚᱢᱤᱴᱚᱨ)
 ᱫᱣᱟᱨᱟᱦᱟᱴ (᱖᱘ ᱠᱤᱞᱚᱢᱤᱴᱚᱨ)
 ᱯᱤᱛᱷᱚᱨᱜᱟᱲ (᱑᱒᱐ ᱠᱤᱞᱚᱢᱤᱴᱚᱨ)
 ᱞᱚᱠᱷᱱᱚᱣ (᱔᱕᱔ ᱠᱤᱞᱚᱢᱤᱴᱚᱨ)
 ᱵᱟᱨᱮᱞᱤ (᱑᱙᱑ ᱠᱤᱞᱚᱢᱤᱴᱚᱨ)
 ᱪᱚᱣᱠᱷᱩᱴᱤᱭᱟ (᱙᱓ ᱠᱤᱞᱚᱢᱤᱴᱚᱨ)

ᱦᱚᱲ ᱮᱞ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱟᱞᱢᱚᱲᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱖᱒᱒,᱕᱐᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱢᱚᱸᱴᱮᱱᱮᱜᱽᱨᱚ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱨᱤ ᱟᱠᱚ ᱟᱨᱵᱟᱝ ᱣᱟᱨᱢᱚᱸᱴ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱕᱑᱗ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱙᱘ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱑᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱓᱑.᱗᱓% ᱛᱟᱦᱮᱸ ᱠᱟᱱᱟ ᱾ ᱟᱞᱢᱚᱲᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱑᱓᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱑.᱐᱖% ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ



ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ